**ИЗВЕШТАЈ О СПРОВЕДЕНОЈ ЈАВНОЈ РАСПРАВИ НАЦРТА ОДЛУКЕ О БУЏЕТУ ОПШТИНЕ МАЛО ЦРНИЋЕ ЗА 2021. ГОДИНУ**

У складу са Законом о буџетском систему (("Службени гласник РС", бр. 54/09,

73/10, 101/10, 101/11, 93/12, 62/13 ,108/13, 142/14, 68/15, 103/15, 99/16, 95/18, 31/19 и

95/19), Статутом општине Мало Црниће („Службени гласник општине Мало Црниће“ број 3/2019), Општинска управа општине Мало Црниће, Одсек за буџет и трезор припремили су Нацрт одлуке о буџету општине Мало Црниће за 2021. годину и 15.10.2020. године доставили Општинском већу општине Мало Црниће. Истовремено покренут је и поступак спровођења јавне расправе достављеног нацрта.

Јавна расправа почела је постављањем Нацрта одлуке о буџету општине Мало Црниће за 2021. годину на званични сајт општине Мало Црниће заједно са Грађанским водичем кроз нацрт одлуке, као и Упитником за грађане/јавност.

Према Плану јавне расправе, одржана је јавна презентација Нацрта одлуке о буџету за 2021.годину дана 25.11.2020.године, на којој је Општинска управа, Одсек за буџет и трезор презентовао Грађански водич кроз одлуку о буџету општине Мало Црниће за 2021. годину.

По окончању јавне презентације достављене су све примедбе и сугестије како овлашћених предлагача, тако и грађана. Општинска управа, Одсек за буџет и трезор анализирали су све предлоге и сугестије и прихваћене су примедбе и сугестије Општинске управе Одсека за ЛПА, ЛЕР и инспекцијске послове које су се односиле на измену прерасподеле средстава на пројекте инвестиционог и текућег одржавања објеката културе као и изградња објеката водоводне мреже, увођење активности за одржавање јавног осветљења коју спроводи ЈКП „Чистоћа-Мало Црниће“, набавка опреме (радних машина ) за ЈКП, повећање средстава за функционисање Канцеларије за младе,стручних услуга за израду планских докумената.

Предлози које су грађани упутили путем Упитника за грађане/јавност разматрани су и сматраће се релевантним за израду наредних нацрта одлука о буџету, а односе се на финансирање појединих расхода.

Закључује се да је предложени Нацрт одлуке о буџету општине Мало Црниће за 2021.годину прихватљив и у складу са савременим тенденцијама и законским решењима.

Број:401-456/2020-1

Датум:26.11.2020.године

Обрадио:

Општинска управа општине Мало Црниће

Одсек за буџет и трезор